Μελέτη του βαθμού Υποκινητικότητας, Παχυσαρκίας και συμμόρφωσης στη Μεσογειακή Διατροφή σε Μαθητές Β’/θμιας Εκπαίδευσης
Creators: name: Κοτσάνος, Ευάγγελος Νικολάου
Publisher: name: Aristotle University of Thessaloniki
Year: 2023
Subjects: Υποκινητικότητα
Παχυσαρκία
Μεσογειακή διατροφή
Μαθητές
Inactivity
Obesity
Mediterranean diet
Physical activity, students

description: Η παχυσαρκία δεν είναι νέο φαινόμενο, αλλά τις τελευταίες δεκαετίες οι αλλαγές του τρόπου ζωής και της διατροφικής συμπεριφοράς, συσχετίστηκαν με τη δραματική αύξηση του φαινομένου ανά τον κόσμο. Ο σκοπός της παρούσας μελέτης είναι να μελετήσει το βαθμό υποκινητικότητας, της παχυσαρκίας και τη συμμόρφωση στη μεσογειακή διατροφή σε μαθητές β΄/βάθμιας εκπαίδευσης. Το δείγμα αποτέλεσαν 120 μαθητές των τριών τάξεων του 11ου γυμνασίου Θεσσαλονίκης κατά το σχολικό έτος 2021-22, εκ των οποίων τα 58 ήταν αγόρια και τα 62 κορίτσια, ηλικίας 12-15 ετών. Διανεμήθηκαν ερωτηματολόγια που περιλάμβαναν τη συμπλήρωση δημογραφικών και ανθρωπομετρικών χαρακτηριστικών, το ερωτηματολόγιο αξιολόγησης των δραστηριοτήτων ελεύθερου χρόνου του Godin (2011), το ερωτηματολόγιο εξέτασης βαθμού καθιστικού τρόπου ζωής και συνηθειών καθώς και το ερωτηματολόγιο Mediterranean Diet Quality Index (Kidmed) για τον δείκτη του βαθμού συμμόρφωσης με τη μεσογειακή διατροφή σε παιδιά και εφήβους. Για την ανάλυση των δεδομένων χρησιμοποιήθηκε το στατιστικό πακέτο SPSS v.26. Χρησιμοποιήθηκαν παραμετρικά τεστ όπως: t-test, One-Way ANOVA και Two-Way ANOVA, ο συντελεστής συσχέτισης Pearson Correlation, και σε μη ομαλή κατανομή τιμών μη παραμετρικά τεστ όπως: Mann- Whitney test, το Kruskal-Wallis test και ο συντελεστής συσχέτισης Spearman's. Το επίπεδο σημαντικότητας ορίστηκε στο p&lt; 0,05. Το δείγμα μας αποτελούνταν από 3,3% λιποβαρείς, 73,3% φυσιολογικού βάρους, 18,3% υπέρβαρους και 5,0% παχύσαρκους. Ο ΔΜΣ στο σύνολο του δείγματος ήταν 21,02±3,28 (χωρίς σημαντική διαφορά σε αγόρια και κορίτσια). Το 53,3% συμμετέχει συχνά, το 38,3% όχι συχνά και το 8,3% σπάνια σε κάποια φυσική δραστηριότητα, με τα αγόρια να έχουν μεγαλύτερα ποσοστά συμμετοχής (82,8%) έναντι των κοριτσιών (66,1%), p&lt;0,05. Ο μέσος όρος του ΔΜΣ όσων δήλωσαν φυσική δραστηριότητα ήταν μικρότερος από τους υπόλοιπους, p&lt;0,05, ενώ υπήρχε και στατιστικά σημαντική σχέση μεταξύ ΔΜΣ και των 3 κατηγοριών κατά Godin. Όσον αφορά δε το διατροφικό δείκτη KIDMED, φάνηκε μέση προσκόλληση με μέση τιμή του δείκτη 6,41±2,19. Τέλος δεν φάνηκε συνδυασμένη αλληλεπίδραση των δεικτών φυσικής δραστηριότητας Godin και δείκτη μεσογειακής διατροφής KIDMED με τον ΔΜΣ. Από τα αποτελέσματα της παρούσας έρευνας προέκυψαν σε σημαντικό βαθμό ποσοστά υποκινητικότητας, υπερβάλλοντος βάρους και παχυσαρκίας, καθώς και καθιστικών συνηθειών, αλλά και πληροφορίες σχετικά με την συμμόρφωση με τη μεσογειακή διατροφή των μαθητών του δείγματος.
description: Obesity is not a new phenomenon, but in recent decades changes in lifestyle and eating behavior have been associated with a dramatic increase in the phenomenon in many countries. The purpose of the present study is to correlate the factors immobility, sedentary activities, adherence to the Mediterranean diet and their combination with obesity in secondary education students. The sample consisted of 120 students of the three grades of the 11th high school of Thessaloniki during the school year 2021-22. Questionnaires included the completion of demographic data and anthropometric characteristics, Godin's (2011) Leisure Activity Assessment Questionnaire, the Sedentary Lifestyle and Habits Questionnaire and the Mediterranean Diet Quality Index (Kidmed) questionnaire for the index of the degree of compliance with the Mediterranean diet in children and adolescents.The statistical package SPSS v.26 was used to analyze the data. Parametric tests were used such as: t-test, One-Way ANOVA and Two-Way ANOVA, the Pearson Correlation coefficient, and for non-normal distribution values non-parametric tests such as: Mann-Whitney test, the Kruskal-Wallis test and the Spearman's correlation coefficient. The level of significance was set at p&lt; 0.05. Our sample consisted of 3.3% underweight, 73.3% normal weight, 18.3% overweight and 5.0% obese. The BMI in the whole sample was 21.02±3.28 (no significant difference in boys and girls). 53.3% participated often, 38.3% not often and 8.3% rarely in some physical activity, with boys having higher participation rates (82.8%) than girls (66.1%) , p&lt;0.05. The average BMI of those who stated physical activity was lower than the rest, p&lt;0.05, while there was also a statistically significant relationship between BMI and the 3 categories according to Godin (2011). According to the KIDMED index, which shows the degree of children's adherence to the Mediterranean diet, it was observed that they maintained an average adherence with a mean index value of 6.41±2.19. Finally, no combined interaction of the Godin physical activity index and the KIDMED Mediterranean diet index with BMI was seen. From the results of the present study, rates of hypoactivity, overweight and obesity, sedentary occupations, but also some information about the eating habits of high school students of our sample emerged. The negative associations of BMI with physical activity, the Mediterranean diet and some sedentary activities were observed and confirmed.